Ναυταθλητική Ένωση Πατρών

Η Ναυταθλητική Ένωση Πατρών είναι αθλητικό σωματείο με έδρα την Πάτρα. Διατηρεί τμήματα υδατοσφαίρισης, κολύμβησης, συγχρονισμένης κολύμβησης, τεχνικής κολύμβησης, μπάντμιντον και σκακιού.

Ιδρύθηκε το 2006 με τη συνένωση δύο αθλητικών σωματείων της πόλης των Πατρών, του Α.Ο. Θριάμβου Πατρών (που ιδρύθηκε το έτος 1976) και του Α.Ο. Ποσειδώνα Πατρών (που ιδρύθηκε το έτος 1982).

Έδρα έχει το κλειστό κολυμβητήριο «Ολυμπιονίκης Αντώνης Πέπανος» που έχει χωρητικότητα 4.000 και βρίσκεται στην περιοχή του Κουκούλι στην Πάτρα δίπλα από το Παμπελοποννησιακό στάδιο.Η ΝΕ Πατρών έχει αγωνιστεί μερικά χρόνια στην Α1 κατηγορία ανδρών και γυναικών καθώς και παλιότερα σε ευρωπαϊκές διοργανώσεις.

Την σεζόν 2019-20 η γυναικεία ομάδα του ΝΕ Πατρών συμμετείχε στην Α1 κατηγορία πόλο γυναικών και κατέλαβε την 7η θέση και την επόμενη χρονιά θα παραμείνει στην Α1.
Την σεζόν 2019-20 η ανδρική ομάδα της ΝΕ Πατρών συμμετείχε στην Α2 κατηγορία πόλο ανδρών και τελικά κατέλαβε 3η θέση του Νότιου ομίλου αλλά μόνο οι δύο πρώτες ομάδες συμμετείχαν στα play-off.Την επόμενη σεζόν θα συμμετάσχει στην Α2 πόλο ανδρών.

Την σεζόν 2021-22 το γυναικείο τμήμα της Ν.Ε.Π συμμετέχει στην Α1 κατηγορία γυναικών ,για ακόμη μια φορά θέλοντας να πετύχει κάτι παραπάνω σε σχέση με τις προηγούμενες χρονιές. Όσο αφορά το ανδρικό τμήμα συμμετέχει στην Α2 κατηγορία.

Τμήμα διάφορων ηλικιών

Επίσης η ΝΕ Πατρών λειτουργεί τμήματα πόλο εφήβων, κορασίδων, νέων ανδρών, νέων γυναικών κ.α. Όλα τα τμήμα συμμετέχουν σε πανελλήνια πρωταθλήματα και με πολλές διακρίσεις σε τελικές φάσεις.

 Τμήματα 
 Τμήμα υδατοσφαίρισης γυναικών 
Η γυναικεία ομάδα υδατοσφαίρισης αγωνίζεται από το 2006 στην Α1 Εθνική Κατηγορία. Αξιοσημείωτη ήταν η αγωνιστική περίοδος 2005-2006, οπότε και κατέκτησε την 4η θέση.

Σαν αποτέλεσμα εκπροσώπησε την επόμενη χρονιά (2007) την Ελλάδα στο Ευρωπαϊκό Κύπελλο Λεν Τρόφι, φτάνοντας
στους προημιτελικούς και κατακτώντας τελικά την πέμπτη θέση. Όσον αφορά το πρωτάθλημα, το 2007 η ομάδα κατέλαβε και πάλι την 4η θέση, κερδίζοντας για άλλη μια φορά μια θέση στη διοργάνωση του Λεν Τρόφι. Ωστόσο η πορεία της ομάδας στην Ευρώπη το 2008 σταμάτησε στην πρώτη φάση. Την περίοδο 2008-09 την προπόνηση της γυναικείας ομάδας ανέλαβε ο έμπειρος τεχνικός, Γιώργος Κακουλίδης.

Το 2010 η ΝΕΠ πραγματοποίησε την καλύτερη ευρωπαϊκή της πορεία φτάνοντας μέχρι τα ημιτελικά του Λεν Τρόφι, ενώ στο ελληνικό πρωτάθλημα κατέλαβε την 5η θέση.
Την σεζόν 2019-2020 η γυναικεία ομάδα πόλο της ΝΕΠ αγωνίστηκε στην Α1.

Θέσεις στην Α1 Γυναικών (8 συμμετοχές):

2006: 4η θέση
2007: 4η θέση
2008: 5η θέση
2009: 4η θέση
2010: 5η θέση
2011: 5η θέση
2012: 5η θέση
2013: 8η θέση (Υποβιβασμός στην Α2)
2020: Α1 κατηγορία γυναικών (7η θέση παραμονή στην Α1)
2021:Α1 κατηγορία

 Τμήμα υδατοσφαίρισης ανδρών 
Η ανδρική ομάδα υδατοσφαίρισης συμμετείχε το 2006 και 2007 στην Α2 Εθνική Κατηγορία. Στη δεύτερη χρονιά στέφθηκε πρωταθλήτρια της κατηγορίας, κερδίζοντας το εισιτήριο για την Α1, όπου και αγωνίστηκε κατά την περίοδο 2007-08 με προπονητή τον Μίρο Τρούμπιτς. Το 2009 κατέλαβε την τέταρτη θέση στο πρωτάθλημα της Α1 Ανδρών, εξασφαλίζοντας τη συμμετοχή της στο Λεν Τρόφι.

2008: 10η θέση
2009: 4η θέση
2010: 10η θέση
2011: 12η θέση (Υποβιβασμός στην Α2)
2016: 12η θέση (Υποβιβασμός στην Α2)
2020: 3η θέση στην Α2 πόλο ανδρών 
2021: Α2 κατηγορία
'''Σύνθεση ομάδας
 Ονοματεπώνυμο   Θέση  Γένν.  Χώρα  Στέφανος Κεχαγιάς Τερματοφύλακας 1983 Ελλάδα Δημήτρης Λέντζος Τερματοφύλακας 1979 Ελλάδα Χρήστος Κωνσταντουδάκης Αμυντικός 1983 Ελλάδα Ανδρέας Κομινάτος Αμυντικός 1965 Ελλάδα Αγης Φαναριώτογλου Αμυντικός 1978 Ελλάδα Ιγκόρ Ρατσούνιτσα Αμυντικός 1979 Κροατία Φώτης Μπλάνης Περιφερειακός 1980 Ελλάδα Νίκος Στελλάτος Περιφερειακός 1979 Ελλάδα Ντίνος Γεωργαράς Περιφερειακός 1975 Ελλάδα Ιβάν Βουξάνοβιτς Περιφερειακός 1981 Κροατία Κώστας Βασιλείου Περιφερειακός 1992 Ελλάδα Καλούδης Σπήλιος Περιφερειακός 1993 Ελλάδα Μάτο Μιλόσλαβιτς Περιφερειακός 1990 Ελλάδα Νίκσα Γάιτς Περιφερειακός  1977 Κροατία Σάκης Πλατανίτης Φουνταριστός 1974 Ελλάδα Βασίλης Λαμπάτος Φουνταριστός 1974 Ελλάδα Δημήτρης Μπιτσάκος Φουνταριστός 1972 Ελλάδα Σπύρος Στέλλας Φουνταριστός 1992 Ελλάδα

 Σκακιστικό τμήμα 
Το σκακιστικό τμήμα συμμετέχει στην Α' τοπική κατηγορία της Ένωσης Σκακιστικών Σωματείων Πελοποννήσου (ΕΣΣΠ).

 Πηγές 

Επίσημη ιστοσελίδα της Ναυταθλητικής Ένωσης Πατρών.
Ιστοσελίδα του συλλόγου στο www.sport.gr

*
ΝΕ Πατρας
Πατρα ΝΕ
Πατρα ΝΕ
Πατρα ΝΕ
Πατρα ΝΕ
Πατρα ΝΕ
ΝΕ Πατρα
Κατηγορία:Ιδρύσεις ομάδων καλαθοσφαίρισης σε άγνωστο έτος